ອີຈິບ ປ່ອນບັດເລືອກຕັ້ງ ປະທານາທິບໍດີ ມື້ສຸດທ້າຍ (ສະໄລດ໌)
ການເລືອກຕັ້ງປະທານາທິບໍດີ ຄັ້ງປະຫວັດສາດຂອງອີຈິບ ຟື້ນຄືນອີກໃນວັນພະຫັດມື້ນີ້
ການປ່ອນບັດເລີ່ມຂຶ້ນອີກທີ່ອີຈິບ ໃນມື້ນີ້ ໃນການເລືອກຕັ້ງປະທານາທິບໍດີຄັ້ງປະຫວັດ ສາດທີ່ທົດສອບຢ່າງກວ້າງຂວາງເບິ່ງພວກຜູ້ສະໝັກ ສັງກັດພັກສາສະໜາອິສລາມ ແຂ່ງ ຂັນກັບພວກຜູ້ສະໝັກບໍ່ພົວພັນກັບສາສະໜາ ທີ່ມາຈາກພວກພິທັກການປົກຄອງແບບ ເກົ່າຂອງອະດີດປະທານາທິບໍດີ Hosni Mubarak ນັ້ນ ລັດຖະບານໄດ້ປະກາດໃຫ້ວັນພະຫັດມື້ນີ້ເປັນວັນພັກ ເພື່ອໃຫ້ເວລາຫຼາຍຂຶ້ນແກ່ປະຊາ ຊົນອອກໄປລົງຄະແນນສຽງເລືອກຕັ້ງ ແຕ່ນາງ Elizabeth Arrot ຜູ້ສື່ຂ່າວວີໂອເອ ກ່າວວ່າ ຈໍານວນຜູ້ຄົນອອກໄປປ່ອນບັດໃນ ເຂດນະຄອນຫຼວງໄຄໂຣ ປາກົດວ່າໜ້ອຍກວ່າໃນວັນພະຫັດມື້ນີ້ຊຶ່ງເປັນມື້ທີສອງແລະມື້ ສຸດທ້າຍຂອງການປ່ອນບັດເລືອກຕັ້ງ ພວກສັງເກດການເບິ່ງການເລືອກຕັ້ງກ່າວວ່າ ການປ່ອນບັດໃນວັນພຸດວານນີ້ໄດ້ດໍາເນີນ ໄປດ້ວຍຄວາມສະຫງົບ ໃນຂະນະທີ່ຊາວອີຈິບຫຼາຍລ້ານຄົນພາກັນໄປຢືນລຽນແຖວກັນ ເພື່ອລໍຖ້າປ່ອນບັດ ທີ່ຄາດກັນວ່າ ຈະໄດ້ປະທານາທິບໍດີພົນລະເຮືອນຄົນທໍາອິດທີ່ປະຊາ ຊົນເລືອກເອົາຢ່າງເສລີ ຫຼັງຈາກປະເທດດັ່ງກ່າວໄດ້ຖືກປົກຄອງໂດຍຄະນະນໍາພາທີ່ໄດ້ຮັບ ການໜຸນຫຼັງຈາກພວກທະຫານມາ 60 ປີແລ້ວນັ້ນ ການປ່ອນບັດເລືອກຕັ້ງທີ່ວ່ານີ້ມີຂຶ້ນໃນເວລາ 15 ເດືອນຫຼັງຈາກປະທານາທິບໍດີມູບາຣັກ ລາອອກຈາກຕໍາແໜ່ງທ່າມກາງການປະທ້ວງຄັ້ງໃຫຍ່ໃນປະເທດນັ້ນ ໃນຊ່ວງເວລາກ່ອນການເລືອກຕັ້ງ ການສໍາຫຼວດຫາງສຽງປະຊາຊົນທີ່ເຊື່ອຖືບໍ່ໄດ້ຂອງອີຈິບ ສະແດງໃຫ້ເຫັນວ່າ ສຽງສະໜັບສະໜຸນປ່ຽນໄປປ່ຽນມາຢ່າງຫຼວງຫຼາຍ ລະຫວ່າງພວກຜູ້ ສະໝັກ 4 ຄົນໃນຈໍານວນທັງໝົດ 12 ຄົນ ໂດຍປ່ຽນກັນເປັນຜູ້ມີຄະແນນນຳໜ້າ ຜູ້ສະໝັກ ບໍ່ນິຍົມສາສະໜາ 2 ຄົນ ທີ່ມີສຽງນໍາໜ້າ ຕ່າງກໍເປັນນັກການເມືອງອະວຸໂສ ໃນ ຄະນະລັດຖະບານຂອງອະດີດປະທານາທິບໍດີມູບາຣັກ ຄືອະດີດນາຍົກລັດຖະມົນຕີ Ah med Shafiq ແລະອະດີດລັດຖະມົນຕີຕ່າງປະເທດ Amr Moussa ນັ້ນ ພວກຜູ້ສະໝັກແຂ່ງຂັນທີ່ສໍາຄັນຂອງພັກສາສະໜາອິສລາມ ຄື ທ່ານ Mohamed Morsi ຈາກພັກພະລາດອນພາບມຸສລິມທີ່ມີອິດທິພົນສູງແລະທ່ານ Abdel Moneim Aboul Fo touh ຫົວນິຍົມແນວທາງ ປານກາງຊຶ່ງມີນະໂຍບາຍທີ່ໄດ້ຮັບການສະໜັບສະໜຸນຈາກພວກ ຫົວນິຍົມເສລີ ພ້ອມທັງພວກຫົວນິຍົມຝ່າຍຊ້າຍ ແລະຫົວນິຍົມສາສະໝາຄຣິສຕຽນບາງຄົນ ນັ້ນ